open-index/open-wikipedia-markdown huggingface dataset:
Sam Jones

**Samuel Jones** (24. juuni 1933 Wilmington, Põhja-Carolina osariik – 30. detsember 2021 Boca Raton, Florida osariik) oli USA korvpallur. Tema mängupositsioon oli ründav kaitsja.

Enne profikarjääri algust mängis Jones North Carolina Central University korvpallimeeskonnas.

1957. aastal valis Boston Celtics Jonesi NBA ''draft'''is kaheksanda valikuna. Ta mängis Celticsi aastatel 1957–1969 kokku kaksteist hooaega. Ta tuli Celticsiga NBA meistriks kokku kümme korda, mille poolest on ta Bill Russelli järel teine enim kordi NBA meistriks tulnud mängija. Aastatel 1959–1966 tuli ta Celticsiga NBA meistriks kaheksa hooaega järjest ning Jones, Russell ja K. C. Jones olid ainsad, kes kuulusid kõikidel neil hooaegadel Celticsi koosseisu. NBA tähtede mängule valiti Jones kokku viis korda (aastatel 1962, 1964–1966, 1968) ning NBA sümboolsesse 2. viisikusse kolm korda (aastatel 1965–1967). 

Aastatel 1974–1975 oli ta New Orleans Jazzi abitreener.

Mängijakarjääri jooksul oli Jones tuntud oma kiiruse ja mänguvõidu toonud visete poolest, eriti NBA väljalangemismängudes. Celtics on külmutanud Jonesi särginumbri 24. 1984. aastal võeti ta Naismith Memorial Basketball Hall of Fame'i liikmeks. 1996. aastal valiti Jones NBA ajaloo 50 parima mängija sekka (*[[50 Greatest Players in NBA History]]*).

## Välislingid
* Sam Jones basketball-reference.com lehel
* "Suri kümnekordne NBA meister". sport.err.ee. 1.1.2022.
Shakuntala Karandikar

**Shakuntala Karandikar** (20. juuli 1931 – 1. juuni 2018) oli marati kirjanik ja filantroop. Ta on tuntud oma 1992. aasta biograafia "*Vishwasta*" järgi oma isa Chandrashekhar Agashe kohta.

## Bibliograafia
* 

## Tsitaadid
Rahvuslik Maavägede Akadeemia

**Hetman [[Petro Konaševõtš-Sagaidatšnõi|Petro Sagaidatšnõi]] nimeline Rahvuslik Maavägede Akadeemia** (ukraina keeles *Національна академія сухопутних військ імені гетьмана Петра Сагайдачного*) on riigikaitsekõrgkool Ukrainas.

## Ajalugu
2015. aastast kehtib presidendi ukaasiga kehtestatud ametlik nimetus: Hetman Petro Sagaidatšnõi nimeline Rahvuslik Maavägede Akadeemia. 
2021. aastal moodustati 184. väljaõppekeskuse koosseisu kuuluv iseliikuvate suurtükkide kool, milles oli võimalik õppida kasutama järgmisi süsteeme:  122-mm 2S1 Gvozdika, 152-mm 2S3 Akatsija, 152-mm 2S5 Giatsint-S, 203-mm 2S7 Pion ja 152-mm 2S19 Msta-S. 2022. aastal toimus akadeemias granaadiheitja M141 BDM kasutamise instruktorite koolitus.

## Struktuur
* Teaduskonnad
*  Allovhitseride ettevalmistamise kolledž
*  Rahvusvaheline rahuvalve ja julgeoleku keskus
*  184. väljaõppekeskus
** Tankitõrjesuurtükkide kool 184. väljaõppekeskuse koosseisus
** Iseliikuvate suurtükkide kool 184. väljaõppekeskuse koosseisus

## Galerii

Rapid Trident 2014 07.jpg|Akadeemia 2014. aastal


## Vaata ka
* Odessa Sõjaväeakadeemia

## Viited

## Välislingid
* Національна академія сухопутних військ імені гетьмана Петра Сагайдачного
Percy Liza

**Carlos Percy Liza Espinoza** (sündinud 10. mail 2000 Chimbotes) on Peruu jalgpallur, ründaja. Ta mängib Peruu kõrgliiga klubis Sporting Cristal.

Sporting Cristali meeskonnas debüteeris ta Peruu kõrgliigas 2019. aastal. Aastal 2020 tuli ta klubiga Peruu meistriks ja võitis 2021. aastal Copa Bicentenario.

## Saavutused
; Sporting Cristal
* Peruu Primera División: 2020
* Copa Bicentenario: 2021
Metsarekreatsioon

**Metsarekreatsioon** ehk **metsapuhkus** tähendab metsa- või metsalähedasel maastikul harrastatavaid tegevusi, mille tegemiseks on tarvis kohaliku looduskeskkonna ressursse. Metsarekreatsiooni vormid on näiteks tervist taastav tegevus ehk metsateraapia, lõõgastav aktiivne tegevus, harrastustegevus, loodusturism ja vabaõhusport.  Puhkemetsandus kujutab endast alternatiivi raiemajandusele.

Metsas viibimine pakub esteetilist naudingut ja liikumisvõimalusi, samuti võib see alandada stressitaset, tekitada positiivseid emotsioone ja kasvatada teadmisi loodusest. Loodusturismi arendamise kaudu saab aidata kaasa ümbritseva ala majanduskasvule. Urbaniseerunud ühiskondades kasvab nõudlus metsapuhkuse järele. 2020. aastal kasutati RMK pakutavaid metsapuhkuse võimalusi rekordilised 2,9 miljonit korda, mille tingisid elanikkonna teadlikkuse kasv looduses liikumise võimalustest ning koroonapandeemia. Metsapuhkuse sihtkohtade ülerahvastatus võib aga külastajakogemust kahjustada.

Liigsel külastatavusel on ka negatiivseid keskkonnamõjusid, millest Eesti kaitsealadel esinevad enim:

* haruldaste linnu- ja loomaliikide häirimine ning nende pesitsus- ja varjetingimuste kahjustamine;
* puude ja põõsaste vigastamine ja seisundi halvenemise põhjustamine;
* puude loomuliku uuenduse tallamine ja vigastamine metsas, puistu uuenemisvõime vähenemise või puuliikide ebasoodsas suunas vaheldumise põhjustamine;
* puujuurte vigastamine;
* alustaimestiku tallamine ja kahjustamine;
* prügistamine;
* metsa- ja rabapõlengute sagenemine;
* omavoliliste radade ja lõkkeplatside rajamine.
Keskkonnamõju oleneb külastusviisist ja külastuskoormusest, maastike koormustaluvus on erinev.

## Viited
City of Paris (laev 1888)

**City of Paris** (tavaliselt teatud kui **Paris**) oli Suurbritannia ja Iirimaa Ühendkuningriigis ehitatud reisilaev, mis kuulus Inman Line'ile. Aastail 1889–1891 ja uuesti aastail 1892–1893 saavutas see Sinise Lindi kui kiireim laev Põhja-Atlandi marsruudil.

1923. aastal laev lammutati.

## Vaata ka
*City of New York
Hesso (Baden-Baden)

**Hesso Badenist** (1268 – 13. veebruar 1297) oli Rudolf I ja Ebersteini Kunigunde poeg. Pärast oma isa surma 1288. aastal valitses ta Badeni markkrahvkonda üheskoos oma vendade Rudolf II, Hermann VII ja Rudolf III-ga.

Hesso oli abielus kolm korda:

* Klara (suri enne 10. juunit 1291), Klingeni krahvi Walter III tütar. Nad said ühe poja:
** Hermann VIII (suri 1338. aastal)
* Irmengard (1261/64 – enne 1295), Württembergi krahvi Ulrich I tütar
* Adelheid (suri 1299), Rienecki krahvi Gerhard IV tütar. Nad said ühe poja:
** Rudolf Hesso (suri 13. augustil 1335)
Skeeter Davis

**Skeeter Davis** (sünninimi **Mary Frances Penick**; 30. detsember 1931 Dry Ridge, Kentucky osariik – 19. september 2004 Nashville, Tennessee osariik) oli USA kantrilaulja.

Ta alustas lauljakarjääri 1940. aastate lõpus kantridueti The Davis Sisters liikmena. 1950. aastatel sõlmis ta lepingu plaadifirmaga RCA Victor ja alustas kümnendi teises pooles soolokarjääri. Tema debüütsingel ilmus 1957. aastal.

Lisaks kantrile esitas Davis poplaule. 1962. aastal välja antud singel "The End of the World" on tema tuntuim laul. See jõudis USA singlite edetabelis Billboard Hot 100 teisele kohale. Aasta hiljem jõudis tema "I Can't Stay Mad at You" USA singlite edetabelis samuti esikümnesse.

Davisel ilmus kokku 31 stuudioalbumit. 1965. aastal andis ta koos Bobby Bare'iga välja albumi "Tunes for Two", mis oli Davise üks edukamaid albumeid. Tema viimane sooloalbum ilmus 1983. aastal. Kantrilauljana jäi ta populaarseks ka oma karjääri viimastel kümnenditel. Davis oli üks esimesi naissoololauljaid, kes sai kantrimuusikastaariks. Ta mõjutas selliseid naiskantrilauljaid nagu Tammy Wynette ja Dolly Parton.

Davis esines alates 1959. aastast regulaarselt kantrimuusika kontserdil Grand Ole Opry.
City of New York (laev 1888)

**City of New York** (tavaliselt teatud kui **New York**) oli Suurbritannia ja Iirimaa Ühendkuningriigis ehitatud reisilaev, mis kuulus Inman Line'ile. See oli kavandatudkiAtlandi ookeani suurimaks ja kiireimaks liinilaevaks. Kui see augustis 1888 teenistusse asus, oli see esimene kahe sõukruviga ekspresslaev. 

Kuigi laev ei saavutanud Sinist Linti läänesuunalisel ookeaniületusel, pälvis ta selle augustist 1892 kuni maini 1893 püstitatud idasuuna rekordiga – kiirusega 20,11 sõlme. 

City of New Yorki ja selle sõsarlaeva City of Parist peeti ilusateks laevadeks, mis olid oma kaasajal väärilised konkurendid White Star Line'i laevadele Teutonicule ja Majesticule. Veebruaris 1893 liideti Inman Line'i kompanii American Line'iga ja Kongressi aktiga kanti ümbernimetatud laev Ameerika Ühendriikide lipu alla. Laev oli kompanii omanduses kuni 1920. aastani.

1923. aastal laev lammutati Genovas Itaalia kuningriigis.

Hispaania-Ameerika sõja ajal teenis see Harvardi nime all Ameerika Ühendriikide mereväes ja Plattsburgi nime all Esimeses maailmasõjas. Selle laeva ajalukku kuulub ka seik, et ta oleks peaaegu kokku põrganud Titanicuga. 

## Vaata ka
*City of Paris
Mark Barberio

**Mark Barberio** (sündinud 23. märtsil 1990 Montréalis) on Kanada jäähokimängija, kes mängib kaitsjana KHL-i klubis Kaasani Ak Bars.

Aastatel 2006–2010 mängis ta Quebec Major Junior Hockey League'i klubides Cape Breton Screaming Eagles ja Moncton Wildcats.

2008. aastal valis Tampa Bay Lightning ta NHL-i ''draft''is 152. valikuna. Hooajal 2010–11 asus ta mängima American Hockey League'is (AHL) Lightningi noorteklubis Norfolk Admirals. Hooajal 2011–12 oli ta AHL-is kõige resultatiivsem kaitsemängija (13+48) ning pälvis liiga hooaja parimale kaitsemängijale antava Eddie Shore Award'i. Hooajal 2011–12 võitis ta Admiralsiga lisaks Calder Cup'i ning Barberio valiti hooaja lõpus liigahooaja sümboolsesse koosseisu. Hooajal 2012–13	mängis ta Lightningi uues noorteklubis Syracuse Crunch, kellega jõudis hooajal 2012–13 samuti Calder Cup'i finaali, kus kaotati Grand Rapids Griffinsile mängudega 2:4. Hooaja 2012–13 väljalangemismängudes oli Barberio  resultatiivseim kaitsemängija (3+12). AHL-i tähtede mängule valiti Barberio aastatel 2012, 2013, 2016 ja 2017.

NHL-is debüteeris Barberio 9. aprillil 2013 mängus Ottawa Senatorsi vastu. Esimesed kaks väravat lõi ta NHL-is 19. jaanuaril 2014 mängus Carolina Hurricanesi vastu. NHL-is on ta mänginud veel Montreal Canadiensi ja Colorado Avalanche'i ridades. Tema kõige resultatiivsem hooaeg NHL-is oli 2017–18, mil ta lõi 46 põhihooaja mänguga kolm väravat ja andis 10 väravasöötu.

2020. aasta septembris sõlmis ta kolmeaastase lepingu Šveitsi kõrgliiga klubiga Lausanne HC. 2021. aasta detsembris suundus ta hooaja lõpuni laenule KHL-i klubisse Kaasani Ak Bars.

## Viited

## Välislingid
* Mark Barberio NHL.com lehel
* Mark Barberio hockeydb.com lehel
Lucania (laev 1893)

**Lucania** oli Cunard Steamship Line Shipping Companyle kuulunud ookeaniliinilaev, mis ehitati Šotimaal Govanis. See ületas Atlandi ookeani vähem kui kuue päevaga ja oma teisel reisil võitis see maineka Sinise Lindi. Tiitlit hoidis laev kuni 1898. aastani.

1909. aastal müüdi laev vanarauaks.

## Vaata ka
*Campania
Rudolf II (Baden-Baden)

**Rudolf II Badenist** (suri 14. veebruaril 1295) oli markkrahv Rudolf I ja Ebersteini Kunigunde teine poeg. Kuni oma isa surmani oli ta tuntud kui *Rudolf Noorem*; pärast oma isa surma oli ta tuntud kui *Rudolf Vanem*, et eristada teda tema nooremast vennast.

Rudolf II abiellus Ochsensteini Adelheidiga, kes oli Strassbergi krahvi lesk.

## Vaata ka

* Badeni valitsejate loend
Hermann VII (Baden-Baden)

**Hermann VII Badenist** hüüdnimega *Ärataja* (saksa: *der Wecker*) (1266 – 12. juuli 1291) oli valitsev Badeni markkrahv 1288. aastast kuni oma surmani.

Ta oli markkrahv Rudolf I ja Ebersteini Kunigunde (u. 1230 – 12. aprill 1284/90) poeg.

1291. aastal sai ta mõned valdused, sealhulgas Bietigheimi Weißenburgi kloostrilt.

Ta on maetud Lichtenthali kloostrisse.

Ta abiellus enne 6. oktoobrit 1278 Truhendingeni Agnesega (suri pärast 15. märtsi 1309). Nad said järgmised lapsed:

* Friedrich II (suri 22. juunil 1333)
* Rudolf IV (suri 25. juunil 1348)
* Hermann VIII (suri 1300)
* Jutta (suri 1327)

## Vaata ka

* Badeni valitsejate loend
Püha Olavi torn

**Püha Olavi torn** on Viiburi linnuse ainuke allesjäänud torn. See on Viiburi linna sümbol ja arhitektuuriline maamärk.

## Välislingid
Jevgeni Zolotko

**Jevgeni Zolotko** (sündinud 6. oktoobril 1983) on eesti installatsioonikunstnik ja skulptor.

Zolotko sai bakalaureusekraadi Tartu Kõrgemas Kunstikoolis skulptuuri erialal 2008. aastal ning magistrikraadi Eesti Kunstiakadeemias skulptuuri erialal 2010. aastal. Jevgeni Zolotko on üks riikliku kunstnikupalga saajaid aastatel 2021–2023.

### Preemiad ja tunnustus
* 2011 Eesti Kaasaegse Kunsti Muuseumi Köler Prize 
* 2012 Anton Starkopfi nimeline skulptuuripreemia
* 2016 ajakirja Akadeemia kunstiauhind
* 2020 Ado Vabbe nimeline stipendium
* 2020 kujutava ja rakenduskunsti sihtkapitali aastapreemia

## Viited
Nadija Vassina

**Nadija Vassina** (ukraina keeles Надія Андріївна Васіна; sündinud 11. juulil 1989) on Ukraina iluvõimleja.
Rudolf Hesso (Baden-Baden)

**Rudolf Hesso Badenist** (u. 1290 – 17. august 1335) oli markkrahv Hesso ja Rienecki Adelheidi poeg. Pärast isa surma 1297. aastal valitses ta markkrahvkonda üheskoos oma onu Rudolf III-ga. 1332. aastast kuni oma surmani valitses ta üksi.

Ta oli abielus Burgundia Johannaga, kes oli Burgundia Renaud' tütar ja Pfirti krahvi Ulrich II lesk. Nad said 2 tütart:

* Margareta (suri 1367)
* Adelheid (suri pärast 1399)

Kuna Rudolf Hessol ei olnud meessoost pärijaid, päris Baden-Badeni pärast tema surma tema nõbu Rudolf IV.
Taimi Paljak

**Taimi Paljak** (sündinud 1958) on eesti sünoptik.

2007. aastal kaitses ta Tartu Ülikooli bioloogia-geograafiateaduskonnas magistritöö "Õhutemperatuuri järskude muutuste statistiline ja sünoptiline analüüs külmal poolaastal ajavahemikul 1951–2006" ning sai magistrikraadi.

## Tunnustus
*2024 Valgetähe V klassi teenetemärk

## Viited

## Välislingid
*"Taimi Paljak. Ilma hääletoru" Horisont 4/2016 (lk 20–24)
*"Taimi Paljak: "Iga kevad on nautimist väärt"" Kodus.ee
Rudolf III (Baden-Baden)

**Rudolf III Badenist** (? – 2. veebruar 1332) oli markkrahv Rudolf I ja Ebersteini Kunigunde poeg. Pärast oma isa surma 1288. aastal valitses ta markkrahvkonda üheskoos oma vendade Hesso, Herman VII ja Rudolf II-ga.

Rudolf III oli abielus Strassbergi Juttaga. See abielu jäi lastetuks.

## Vaata ka

* Badeni valitsejate loend
Eerik Haameri nimeline kunstiauhind

**Eerik Haameri nimeline kunstiauhind** on 2017. aastal Kuressaare linna asutatud preemia, mille eesmärk on tunnustada silmapaistvaid saavutusi kunsti valdkonnas ja jäädvustada kunstnik Eerik Haameri mälestust. Auhinda annavad välja Kuressaare linn ja selle õigusjärglane Saaremaa vald. Auhind anti esmakordselt välja 2018. aastal Eerik Haameri 110. sünniaastapäeval, tähistades ühtlasi Eesti Vabariigi 100. sünnipäeva. Auhind koosneb mälestusesemest, aukirjast ja stipendiumist suurusega 2000 eurot.

## Statuut
Auhind määratakse eesti autorile, kelle viimase aasta loomingus on kunstiliselt kõrgel tasemel leidnud mõtestamist Eestimaa saatus ja siinsete inimeste elu, kusjuures on eelistatud merega seotud saareline eluviis, kodumaalt välja rännanute käekäik mujal maailmas ja inimsust laiemalt puudutavad eksistentsiaalsed teemad ning üldinimlikud väärtused. Auhinnale võivad kandideerida eri valdkondades ja tehnikates tegutsevad kunstnikud nii eksponeeritud üksikteoste kui ka näitusekomplektidega ja kunstiteadlased-kuraatorid näituseprojektide või trükistega, mis on avalikult eksponeeritud või välja antud jooksval kalendriaastal. Erandkorras võib auhinna anda ka autorite grupile ning autorile viimaste aastate loomingu või elutöö eest. Auhind antakse isikule vaid ühel korral.

## Laureaadid

* 2017 Uno Roosvalt
* 2018 Karel Koplimets
* 2019 Juta Kivimäe ja Isabel Aaso-Zahradnikova (pagulaskunstnik Maire Männiku loomingu päästmise ja nähtavakstegemise eest)
* 2020 Enno Hallek
* 2021 Aksel Haagensen
* 2022 Peeter Laurits
* 2023 Elo Liiv

## Viited
Vikerlased (koor)

**Vikerlased** on 2017. aastast Tallinnas tegutsev segakoor. Vikerlased on Eesti ja Baltikumi esimene LGBT+ koor. Koori asutas gümnasist Pearu Pung. Koori dirigent on Keio Soomelt. Vikerlased osalesid 2019. aastal toimunud XXVII üldlaulupeol. 

## Vaata ka
* LGBT-liikumised Eestis
* Eesti LGBT Ühing
* Geikristlaste Kogu

## Viited
Kääbuskaruslased

**Kääbuskaruslased** (*Nolidae*) on sugukond liblikalisi.

Sugukonda kuulub kokku umbes 1700 liiki.

See takson kuulus varem sugukonda öölased (*Noctuidae*).

## Perekondi
**[[Nola (liblikalised)|Nola]]* – kääbuskaruslane

## Vaata ka
*karuslased
Ultonia

**Ultonia** oli Briti reisi-kaubalaev, mille ehitas 1898. aastaks C. S. Swan & Hunter sadamalinnas Wallsend-on-Tyne'is. Saksa Riigi allveelaev U-53 torpedeeris seda Esimese maailmasõja käigus 27. juunil 1917. aastal. Laev hukkus Põhja-Atlandi ookeanis umbes 306 km kaugusel Fastneti tuletornist, mille käigus uppus üks inimene.
Fastneti tuletorn

**Fastneti tuletorn** on 54 meetri kõrgune rajatis, mis asub Põhja-Atlandi ookeani kõrvalisel Fastneti kaljul. See on Iiri saare lõunapoolseim punkt ning asub Cape Cleari saarest 6,5 kilomeetrit edelas kui ka maismaal asuvast Corki krahvkonnast 13 kilomeetrit lõunas. Praegune ehitis on teine sinna kaljule ehitatud tuletorn, mis on ühtlasi Iirimaa kõrgeim.

## Välislingid
Kontrastsus

**Kontrastsus** on terav erinevus varjude ja valguse vahel või heledamate ja tumedamate värvide vahel, mis muudab objekti (või selle esituse pildil või kuval) eristavamaks.
Hamilton Heights (Manhattan)

**Hamilton Heights** on New Yorgi naabruskond Manhattani põhjaosas. Koos Manhattanville'i and Morningside Heightsi naabruskondadega lõunas moodustavad need West Harlemi. Washington Heights asub sellest põhja pool, ida pool aga Central Harlem.

Hamilton Heightsi piiravad edelas 135th Street, loodes Riverside Drive, kirdes 155th Street ning kagus Edgecombe Avenue ja Saint Nicholas Avenue. Kogukond on nime saanud Ameerika Ühendriikide asutaja Alexander Hamiltoni järgi, kes elas kaks viimast eluaastat Hamilton Grange'i häärberis, kui Upper Manhattan oli veel peamiselt põllumaa.

## Vaata ka
*Sugar Hill
Johannes Rammul

**Johannes Rammul** (30. mai 1898 Sootaga vald, Tartumaa – 13. november 1943 Sverdlovski oblast, Tavda) oli Eesti raadiotööstur ja raadioekspert.

## Haridus
Õppis Laiuse kihelkonnakoolis ning seejärel Kroonlinnas raadiotelegraafiat. Pärast Eesti vabadussõda täiendas oma sõja-aastail katkenud keskharidust (1917–18, arvatavasti eksternina, oli ta sooritanud Helsingi vene gümnaasiumis eksamid).

## Elukäik
Johannes Rammul võttis 1919. aastal miiniristleja "Gavril" telegrafistina osa Põhja-Jäämere hüdrograafilise uurimise retkest.
Pärast Tartu rahulepingu sõlmimist naasis optandina kodumaale ning teenis 1920. aastal rahvaväe sädetelegraafikompaniis. Seejärel tegutses Rammul Tallinna sadama ja Balti Päästeseltsi raadiojaamades.

## Viited

## Välislingid
*Raudsepp, Jüri "Sunnitöö motiiv vaid ettevõtlus". Sõnumileht: SL. 14 juuni 1998 (sisaldab fotot Johannes Rammulist)
Jhilmar Lora

**Carlos Jhilmar Lora Saavedra** (sündinud 24. oktoober 2000 |Limas) on Peruu jalgpallur (kaitsja). Ta mängib Peruu kõrgliiga klubis Sporting Cristal ja Peruu jalgpallikoondises.

Sporting Cristali meeskonnas debüteeris ta Peruu kõrgliigas 2019. aastal. Aastal 2020 tuli ta klubiga Peruu meistriks ja võitis 2021. aastal Copa Bicentenario.

Peruu jalgpallikoondises debüteeris Lora 2021. aastal ning kuulus samal aastal Peruu koondisse Copa Américal.

## Saavutused
; Sporting Cristal
* Peruu Primera División: 2020
* Copa Bicentenario: 2021
Kesk-Lääs

**Kesk-Lääs** (inglise keeles *Midwest*, *Midwestern United States* ja *American Midwest*) on Ameerika Ühendriikide Rahvaloenduse Büroo määratletud üks neljast geograafilisest piirkonnast, mis katab Ameerika Ühendriikide kesk- ja põhjaosa. 2020. aasta rahvaloenduse seisuga elab Kesk-Läänes ligi 69 miljoni inimest.

Kesk-Lääs hõlmab kaksteist osariiki – Illinois, Indiana, Iowa, Kansas, Lõuna-Dakota, Michigan, Minnesota, Missouri, Nebraska, Ohio, Põhja-Dakota, Wisconsin. Kesk-Läänele on iseloomulik Suur tasandik ja põhjaosas Suur järvistu.

19. sajandil märkis Kesk-Lääs algselt Mississippi jõest lääne poole jäävat piirkonda. 1880. aastatel hakkas see mõiste tähistab USA keskosa. Piirkonnale on antud ka teisi nimetusi, näiteks *Northwest*, *Old Northwest* (Loodeterritooriumi järgi) ja *Mid-America*, mida aga enam ei kasutata.

Suurim linn Kesk-Läänes on Chicago, millele järgnevad Columbus ja Indianapolis. Teised suuremad linnad on muuhulgas Bismarck, Cincinnati, Cleveland, Des Moines, Detroit, Fargo, Fort Wayne, Grand Rapids, Kansas City, Lincoln, Madison, Milwaukee, Minneapolis, Omaha, Rapid City, Sioux Falls, Saint Louis, Saint Paul, Toledo ja Wichita. Kesk-Lääne vanim linn on Sault Ste. Marie, mis asutati 1668. aastal.

Suur osa Kesk-Lääne elanikest on saksa päritolu (üle terve piirkonna), eriti Wisconsin, kus veel 1980. ja 1990. aasta rahvaloenduste järgi oli rohkem kui pool osariigi elanikest saksa juurtega. 1910. aasta rahvaloendusel oli 57% Omaha linnaelanikest saksa juurtega, ka eriti Cincinnati ja Milwaukee olid saksa immigrantide seas soositud sihtkohad. Lisaks emigreerus 19. sajandi lõpus-20. sajandi alguses Kesk-Läände ka palju teisi Kesk- ja Põhja-Euroopa immigrante: palju Suure tasandiku osariikide (Minnesota, Dakotad, Iowa, aga ka Wisconsini lääneosa) elanikke on ka skandinaavia (peamiselt norra ja rootsi) juurtega, Ülem-Michiganis elanikest on paljud soome, Suure järvistu sadamalinnades (Chicago, Milwaukee, Detroit, Cleveland, Toledo) poola, Iowas ja Nebraskas tšehhi ning Michigani lääneosas (Grand Rapidsi ümber) hollandi juurtega. Ka iiri ja itaalia juurtega inimesi on palju, peamiselt Suure järvistu suurtes sadamalinnades, aga samas ka näiteks Omahas.

Kesk-Lääne majanduses on põllumajandusel alati olnud suur osa, eriti vägagi viljakas piirkonna lääneosas Suurel tasandikul, mistõttu on see tänaseni suur põllumajandusala. Idaala, peamisel Suure järvistu ümber, sai 19. sajandi lõpul USA tähtsaimaks tööstuspiirkonnaks, mis hakkas alla käima alles 20. sajandi lõpupoole.

Kesk-Lääs, eriti Chicagost lääne pool asuv ala, on traditsiooniliselt alati olnud isolatsionistlike vaadetega, pooldades USA kõrvalejäämist väliskonfliktidest. Need vaated pärinevad peamiselt saksa ja rootsi immigrantidelt.
Ants Looman

**Ants Looman** (3. veebruar 1930 Haapsalu – 2021) oli eesti filmioperaator.

## Filmograafia

* 1992 "Tallinna ajaloost" – dokumentaalfilm, operaator
* 1990 "Anastus" – dokumentaalfilm, operaator
* 1990 "Eesti laskmissport. Meisterlaskur Kaarel Kübar" – filmikroonika, operaator
* 1990 "Katõ ilma veere pääl" – dokumentaalfilm, operaator
* 1989 "Balti riikide rahvaste folkloorist" – filmikroonika, operaator
* 1989 "Balti tee" – filmikroonika, operaator
* 1989 "Täievoliline esindaja" – dokumentaalfilm, operaator
* 1988 "Mälestus Artur Alliksaarest" – filmikroonika, operaator
* 1988 "Minu kodu on minu kindlus" – dokumentaalfilm, operaator
* 1987 "Mehstroimaš" – reklaamfilm, operaator
* 1971 "Mardileib" – animafilm, operaator
* 1971 "Putukate suvemängud" – animafilm, operaator
* 1970 "Lumeveski" – animafilm, operaator
* 1969 "Lindude ja loomade sõda"  – animafilm, operaator
* 1969 "Uhti, uhti uhkesti!" – animafilm, operaator
* 1968 "Operaator Kõps kiviriigis" – animafilm, operaator
* 1967 "Jussikese seitse sõpra" – animafilm, operaator
* 1967 "Vanapagan sulast kauplemas" – animafilm, operaator
* 1966 "Operaator Kõps üksikul saarel" – animafilm, operaator
* 1965 Moskva „Süütenöörile” nõukogude bürokraatia paroodia animafilm "Käbid" koos Kalju Kurepõlluga
* 1965 "Jaak ja robot" – animafilm, operaator
* 1965 "Operaator Kõps marjariigis" – animafilm, operaator
* 1964 "Operaator Kõps seeneriigis" – animafilm, operaator
* 1962 "Kaks lugu" – animafilm, tootmisassistent
* 1962 "Ott kosmoses" – animafilm, tootmisassistent
* 1962 "Peaaegu uskumatu lugu" – animafilm, tootmisassistent
* 1961 "Mina ja Murri" – animafilm, tootmisassistent
* 1960 "Metsamuinasjutt" – animafilm, tootmisassistent
* 1959 "Põhjakonn" – animafilm, tootmisassistent
* 1957 "Mehed jäävad koju…" – animafilm, produtsent

## Viited
Strych:9

**Strych:9** on 2018. aastal Tartus loodud Eesti raskemuusika ansambel.

2020. aasta septembris anti välja debüütsingel "Sacrifice" ning 2021. aasta mais avaldati esimene täispikk album.

## Koosseis

### Praegune koosseis

* Kaspar "Kapa" Kull – vokaal , kitarr 
* Ants Reiu – kitarr 
* Jüri Kallas – bass 
* Madis Kaljurand – trummid 

### Endised liikmed

* Magnus Kokk – trummid 
* Haarold Toomsalu – bass 
* Reio Jõelo – kitarr , bass 

### Ajajoon

## Diskograafia

### Albumid

* 2021 "Parasiit" (album)

### Singlid

* 2020 "Sacrifice"
* 2020 "Everyone, everything"
* 2021 "ESWAS"

## Välislingid
* Tartu raskemetallibänd Strych:9 avaldas debüütvideo Postimees, 9. september 2020
*Strych:9 andis välja uue videosingli Postimees, 18. oktoober 2020
*"Strych:9 avaldas uue muusikavideo ning debüütalbumi ilmumiskuupäeva" Postimees, 4. aprill 2021
* "Tartu raskekahur Strych:9 avaldas debüütalbumi «Parasiit»" Postimees, 13. mai 2021
*Strych:9 ametlik veebipood
*Strych:9 Facebookis

__SISUKORDEES__
PCI DSS

**PCI DSS**, inglise keeles *Payment Card Industry Data Security Standard*, on rahvusvaheline infoturbestandard pangakaartide ja kaardimaksete andmete kaitsmiseks. See kehtestab ühtsed turvanõuded kõikidele pangakaartide andmeid hoidvatele, neid töötlevatele või kaardimakseid kasutavatele ettevõtetele.  

PCI standardi lõid 2006. aastal viis suuremat kaardimaksete taristu ettevõtet (VISA, Mastecard jt). Standardit ning sellega seotud eeskirju ja dokumente haldab keskne organisatsioon Payment Card Industry Security Standards Council. PCI nõuete alla kuuluvad kaarte väljastavad ja kaardimakseid vahendavad pangad, kaardimakseid kasutavad poed ja teenusepakkujad, mobiili- ja veebirakenduste arendajad, maksete vahendajad ja muud pangakaartidega seotud teenused.  

PCI on eeskätt tehniline standard, mille põhiline eesmärk on tagada kaardiandmeid hoidvate või töötlevate süsteemide reaalne turvalisus. PCI kõige olulisemad nõuded puudutavad piiranguid maksekaardi täieliku numbri (PAN) ja turvakoodide (PIN, CVV) salvestamisel, kasutamisel ja töötlemisel. Standardi kuus põhilist osa on järgmised: 

* Süsteemi- ja võrguturve (ingl. *Build and Maintain a Secure Network and Systems*) 
* Kaardiandmete kaitsmine ja krüpteerimine nii võrguliikluses kui andmebaasides (ingl. *Protect Cardholder Data*) 
* Kaitse turvanõrkuste, viiruste ja muu pahavara eest (ingl. *Maintain a Vulnerability Management Program*) 
* Juurdepääsupiirangud, kasutajahaldus ja auditeeritavus (ingl. *Implement Strong Access Control Measures*) 
* Turvaseire ja turvatestimine (ingl. *Regularly Monitor and Test Networks*) 
* Infoturbe ja turvateadlikkuse haldus (ingl. *Maintain an Information Security Policy*) 

Eestikeelne kokkuvõte PCI DSS osadest on saadaval näiteks Swedbank'i PCI vastavuse ja nõuete lehel. Seal on kirjas ka kaupmeestelt nõutud tegevused nende kategooria (aastase kaardimaksete arvu) kaupa. 

Lisaks tehnilistele nõuetele kuulub PCI standardi juurde ka auditeerimise ja aruandluse ökosüsteem. Süsteemi osalised võivad sõltuvalt enda rollist ja kaardimaksete mahust enda turvalisust ise hinnata (ingl. *self-assessment*) või lasta end auditeerida välisel audiitoril. Kvalifitseeritud PCI audiitoritele (ingl. *Qualified Security Assessor, QSA*) kehtivad omad atesteerimisnõuded ja auditeerimise eeskirjad. Süsteemide tehnilist turvalisust peavad kontrollima sertifitseeritud andmeturbeettevõtted (ingl. *Approved Scanning Vendor, ASV*).  

PCI rakendamist ei kontrolli mitte üks keskne organisatsioon, vaid maksekaartide süsteemi osalised (pangad, maksevahendajad, kaupmehed jne) omavahel ja vastastikku. See on üks osa kaasaegse tarneahela turbe ja vastavushindamise (ingl. *compliance*) valdkonnast.  

## Viited

## Välislingid
* Ametlik PCI standardite veebileht 
* PCI nõuete ja vastavuse kirjeldus Swedbank'i kommertspanganduse lehel
Hamilton Grange'i häärber

**Hamilton Grange'i häärber** (inglise keeles *Hamilton Grange Mansion* või lihtsalt *The Grange*) on Manhattani haljasalal St. Nicholas Park asuv härrastemaja. Seal elas üks Ameerika Ühendriikide asutajaid Alexander Hamilton. 

Ehitist, mille mälestisväärsus on igati kaitstud, on sajandite jooksul võrreldes oma algse asupaigaga veidi ümberkolitud.

## Vaata ka
*Hamilton Heights

## Välislingid
Kiseljak

**Kiseljak** (kirillitsas Кисељак) on linn Bosnia ja Hertsegoviinas Kesk-Bosnia kantonis.

## Välislingid
Hermann VIII (Baden-Pforzheim)

**Hermann VIII Baden-Pforzheimist** oli markkrahv Hermann VII ja Truhendingeni Agnese poeg. 1291. aastast kuni oma surmani valitses ta koos oma venna Rudolf IV-ga Baden-Pforzheimi, Badeni markkrahvkonna põhjaosa.
Hermann VIII (Baden-Baden)

**Hermann VIII Badenist** (suri 1338) oli titulaarne Baden-Badeni markkrahv. Ta oli markkrahv Hesso ja Klingeni Klara poeg.
Frederick Douglass Circle

**Frederick Douglass Circle** on Upper West Side'il asuv ringristmik, kus ristuvad Eighth Avenue (Central Park West ja Frederick Douglass Boulevard) ning West 110th Street (Cathedral Parkway ja Central Park North). Ringtee keskel asub Frederick Douglassi monument.

## Vaata ka
*Central Park

## Välislingid
*
Rudolf IV (Baden-Pforzheim)

**Rudolf IV Badenist** (suri 25. juunil 1348) oli of Badeni markkrahvi Hermann VII ja Truhendingeni Agnese poeg.

Talle kui nooremale pojale oli talle esialgu määratud kiriklik karjäär. Temast sai kanoonik Speyeris. Kui tema isa 1291. aastal suri, Baden jagati ja ta sai Baden-Pforzheimi. Esialgu valitses ta Baden-Pforzheimi koos oma venna Hermann VIII-ga. 1300. aastast kuni oma surmani valitses ta üksi.

Austria hertsogi Leopold I ja keiser Ludwig IV vahelises konfliktis asus ta esialgu Leopoldi poolele. Mõne aja pärast vahetas ta poolt ja asus Ludwig IV poolele, kes 1334. aastal pantis Rudolf IV-le Ortenburgi lossi, Offenburgi, Gengenbachi ja Zell am Harmersbachi linnad ning keiserlikud valdused Ortenau piirkonnas.

1335. aastal päris ta oma nõolt Rudolf Hessolt Baden-Badeni.

Pärast Rudolf IV surma jagasid tema pojad pärandi, Friedrich III sai Baden-Badeni ja Rudolf V sai Baden-Pforzheimi.

## Abielud ja lapsed

Rudolf abiellus 28. veebruaril 1318 Bolandeni Philipp V tütre Luitgardiga (suri 1324/25). See abielu jäi lastetuks. Pärast Luitgardi surma abiellus ta 18. veebruaril 1326 Oettingeni krahvi Friedrich I tütre Mariaga (suri 10. juunil 1369). Nad said kaks poega:

* Friedrich III (u 1327 – 2. september 1353)
* Rudolf V (suri 1361)

## Vaata ka
* Badeni valitsejate loend
Frederick Douglass

**Frederick Douglass** (sünninimega **Frederick Augustus Washington Bailey**; veebruar 1817 või 1818 Talboti maakond, Marylandi osariik – 20. veebruar 1895 Washington) oli afroameeriklasest abolitsionist, kirjanik, kõne- ja riigimees. Ta oli 19. sajandi üks tuntumaid orjusevastaseid.

Ta sündis orjana. Ta eraldati oma emast imikuna. Kuni kuueaastaseks saamiseni kasvatas teda vanaema. Noorena töötas ta koduteenijana Baltimore'is, kus ta õppis lugema. 16-aastaselt töötas ta istanduses. Aastal 1838 põgenes ta New Yorki ja sealt Massachusettsi osariigis asuvasse New Bedfordi, kus muutis oma nime, et teda ei tabataks. Aastal 1841 toimunud orjusevastaste kokkutulekul antud kõne innustas teda liituma orjusevastase seltsiga.

Aastal 1845 ilmus tema autobiograafia "Narrative of the Life of Frederick Douglass, an American Slave". Vältimaks oma peremehe kätte langemist, keda oli jutustuses mainitud, suundus Douglass Inglismaale ja Iirimaale (1845–1847). Pärast Ameerikasse naasmist oli tal võimalus ennast vabaks osta. Ta hakkas välja andma orjusevastast ajalehte "North Star", mida ta avaldas New Yorgi osariigis Rochesteris kuni 1860. aastani. Aastal 1851 lahknesid tema arvamused radikaalse abolitsionisti William Lloyd Garrisoniga ning ta liitus James G. Birney juhitud mõõdukatega.

Hiljem toetas ta naiste valimisõigust ja mustanahaliste õigusi ning töötas aastatel 1889–1891 Ameerika Ühendriikide suursaadikuna Haitis.

## Viited

## Välislingid
Tolmulapp

**Tolmulapp** on tekstiilist või muust sobivast materjalist lapp, millega pühitakse tolmu mööblilt ja muudelt pindadelt.

Tolmulappi saab tolmu eemaldamiseks kasutada nii kuivalt kui ka märjakstehtuna.

**Kleeptolmulapp** on tolmulapp, mis võtab tolmu ja muu lahtise mustuse pinnalt enda külge kleepumise abil.

## Vaata ka
*tolmuhari
*põrandalapp
Somaalia Vabariik

: *Mitte segi ajada [[Somaalia]] ega [[Somaalimaa]]ga.*

**Somaalia Vabariik** (somaali keeles *Jamhuuriyadda Soomaaliyeed*; itaalia keeles *Repubblica Somala*; araabia keeles الجمهورية الصومالية, *Jumhūriyyat aṣ-Ṣūmālīyyah*; inglise keeles *Somali Republic*) oli Somaaliast ja Somaalimaast koosnenud riik, mis moodustati Somaalimaa Usaldusterritooriumi (endise Itaalia Somaalimaa) ja Somaalimaa Riigi (endise Briti Somaalimaa) ühendamisel 1. juulil 1960. Esimese valitsuse moodustasid ühes teiste endiste usaldusterritooriumi ja protektoraadi valitsuse liikmetega Abdullahi Issa ja Muhammad Haji Ibrahim Egal. Parlamendi juhiks sai Haji Bashir ning riigi esimeseks presidendiks Aden Abdullah Osman Daar. Daar määras juba 22. juulil 1960 uueks peaministriks Abdirashid Shermarke. Juulis 1961 kinnitati rahvahääletusel 1960. aastal koostatud uus põhiseadus, mille rakendamisest Somaalimaa keeldus.

Vabariik kestis 1969. aastani, kui Kõrgeim Revolutsiooninõukogu veretu riigipöördega võimu haaras ning Somaalia Demokraatliku Vabariigi välja kuulutas.

## Vaata ka
* Somaalia
* Somaalimaa
* Somaalimaa ajalugu

## Viited

## Kirjandus
* 
*
Duke Ellington Circle

**Duke Ellington Circle** on Upper East Side'il asuv ringristmik, kus ristuvad Fifth Avenue ning 110th Street. Ringtee keskel asub Duke Ellingtonile pühendatud monument.

## Vaata ka
*Central Park

## Välislingid
*
Theodora (eesnimi)

**Theodora** on naisenimi. See on naissoo vorm vanakreeka nimest Theodoros (Θεόδωρος, ladina Theodorus), tähendades 'jumala andi'.

## Nime kandjaid
* Flavia Maximiana Theodora, Maximianuse tütar ja Constantius I naine.
* Theodora ja Didymus, kristliku märtrid (surnud 304)
* Theodora I, 500–548, Justinianus I naine
* Theodora II, umbes 810–867, keiser Theophilose naine; õigeusu kiriku pühak, Bütsantsi keisrinna 842–856
* Theodora (-922), keiser Romanos I naine
* Theodora, umbes 930–?, keiser Konstantinos VII tütar ja keiser Johannes I Tzimiskesi naine
* Theodora Porphyrogennete ehk Theodora III (985–1056), Bütsantsi keisrinna 1042–1056
* Theodora Petraliphaina (umbes 1225–pärast 1270) oli Michael II Komnenos Dukas Angelos, Epeirose valitseja naine
* Theodora Trapesundist (1253–pärast 1285) oli 1284/85 Trapesundi keisrinna

*Theodóra, Kreeka ja Taani printsess
Aasta inimene

**Aasta inimene** võib tähendada:

*Postimehe aasta inimene
*Time'i aasta inimene

* "Aasta inimene", 2006. aasta film
Nandelstädt

**Nandelstädt** (vene keeles *Нандельштедт*), Rootsis ja Soomes tuntud kui **Nandelstadh** ja USA-s **Nandelstadt** on Tüüringist Altenburgist pärit aadlisuguvõsa. Tänapäeval elavad suguvõsaliikmed Soomes ja USA-s.

## Nandelstädtid rüütelkonna matriklis
Hermann Johann von Nandelstädt (1763−enne 1837) võeti esmalt 1786. aastal Liivimaa kubermangu aadlisuguvõsaraamatusse  ja pärast matriklite taastamist 12. jaanuaril (vkj) 1797 Liivimaa rüütelkonna matriklisse. Viimase vennapojad Burchard Otto von Nandelstädt (1795−1871), Alexander Eduard von Nandelstädt (1801−1850) ja Robert Friedrich von Nandelstädt (1802−pärast 1851) immatrikuleeriti Liivimaal 27. juunil (vkj) 1833. Major Johan Wilhelm von Nandelstadh (1768-1865) sai 19. aprillil 1858 naturalisatsiooni korras Soome suurvürstiriigi aadlikuks ja introdutseeriti järgmise aasta 10. augustil Soome rüütelkonda.

## Suguvõsa liikmeid
### Nandelstädt
*Nicolaus Eugen Michael Flodoardo von Nandelstädt (1837−pärast 1890), kindralmajor, polgukomandör
*Friedrich Carl von Nandelstädt (1845−1903), kindralleitnant
*Friedrich Alexander von Nandelstädt (1873−pärast 1935), tõeline riiginõunik, prokurör

### Nandelstadh
*Matts (Matti) von Nandelstadh (1862−1931), staabikapten, Tampere politseimeister, Oulu lääni maahärra (kuberner)

## Nandelstädti suguvõsa mõisavaldused
*Liivimaa läti distrikt:
**Šļukums (*Schluckum*) (1646−XVII sajandi lõpp ja 1780ndad−1837)

## Kirjandus
*Backström, Åke. *von Nandelstadh, ruotsalainen introdusoimaton haara*. − Genos 66. 1995. Lk 115-119, 143 http://web1.genealogia.fi/genos-old/66/66_115.htm.
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 375-376.
**Genealogisches Handbuch des Adels*. Adelslexikon. Bd IX. Limburg an der Lahn: C. A. Starke Verlag, 1998. Lk 323−324.
*Ramsay, Jully. *Frälsesläkter i Finland intill stora ofreden*. Tredje häftet. Helsingfors: Söderström & C:o Förlagsaktiebolaget 1915. Lk 294-295 http://runeberg.org/frfinl/0312.html.
*Schlegel, Ernst Bernhard. Klingspor, Carl Arvid. *Den med sköldebref förlänade men ej å riddarhuser introducerade Svenska adelns ättar-taflor*. Stockholm: P. A. Norstedt & Söner, 1875. Lk 197-200 https://books.google.ee/books?id=qIouAAAAYAAJ&hl=et&pg=PA197#v=onepage&q&f=false.

## Välislingid
*Nandelstädti suguvõsa genealoogia saidil geni.com
*von Nandelstadh Soome rüütelkonna võrguküljel
Peter Machajdík

**Peter Machajdík** (sündinud 1. juunil 1961 Bratislavas) on slovaki helilooja.

Machajdik on üks 21. sajandi Euroopa silmapaistvamaid akadeemilise muusika heliloojaid. Tema loomingu hulka kuulub üle 100 muusikateose, mis hõlmavad peaaegu kõiki žanre kammermuusikast, orkestrist, vokaal- ja elektroonilisest muusikast kuni multimeediumini. Ta kasutab sageli väga lihtsaid materjale ja väljendusvorme, luues siiski dünaamilise ja keeruka helipaleti. Tema muusikat, mida tavaliselt nimetatakse emotsionaalseks, fantaasiarikkaks, kaasahaaravaks ja filmilikuks, on esitatud viiel kontinendil juba enam kui 25 aastat. Seda on mängitud sellistel festivalidel nagu Inventionen Berliinis, New Work Calgary, Vanamuusika festival Boston, LakeComo Festival, Ostrava Päevad, Nuovi Spazi Musicali Roomas, Young Euro Classic Berliinis, Bolzano festival, Hörgänge Viini kontserdimaja, Sagra Musicale Malatestiana Rimini, Kauniaineni muusikafestivalil ja Hauho muusikafestivalil Soomes.

Machajdíki muusikat on esitanud orkestrid, ansamblid ja solistid, sealhulgas Lublini filharmoonia, Nordwestdeutsche Philharmonie, Slovakkia Raadio Sümfooniaorkester, Janáčeki Filharmooniaorkester, I. J. Paderewski Riiklik Filharmooniaorkester, Slovaki Kammerorkester, Cluster Ensemble, Quasars Ensemble, NeoQuartet, harfimängijad Floraleda Sacchi, Kristan Toczko ja Klára Bábel. 

Tema loomingut on esitanud sellised dirigendid nagu Anu Tali, Benjamin Bayl, Paweł Przytocki, Florian Ludwig, Leoš Svárovský, Miran Vaupotić ja Hakan Sensoy. Machajdíki muusikat on kasutanud ka Kristina Paulini oma koreograafiates Hamburgi Balletiteatri ja Slovakkia Rahvusteatri solistidele.

## Välislingid
*Peter Machajdík (koduleht)
*Bandcamp
*YouTube
Somaalia Demokraatlik Vabariik

**Somaalia Demokraatlik Vabariik** (somaali keeles *Jamhuuriyadda Dimuqraadiya Soomaaliyeed*; araabia keeles  الجمهورية الديمقراطية الصومالية, *al-Jumhūrīyah ad-Dīmuqrāṭīyah aṣ-Ṣūmālīyah*; itaalia keeles *Repubblica Democratica Somala*; inglise keeles *Somali Democratic Republic*) oli Somaalia riigi nimi kindral Maxamed Siyaad Barre'i sotsialistliku sõjaväehunta ajal. Barre tuli võimule 21. oktoobril 1969 veretu riigipöördega. Riigipööre toimus mõni päev pärast seda, kui ihukaitsja oli mõrvanud riigi teise presidendi Abdirashid Shermarke. Barre'i valitsus oli võimul 21 aastat, kuni riigis 1991. aastal kodusõda algas.

## Viited

## Kirjandus
*
Marine Park

**Marine Park** on New Yorgi linnajao Brooklyni suurim haljasala, mis asub samanimelises naabruskonnas. Selle 3,23 km² suurune territoorium jääb puiesteede Gerritsen Avenue ja Flatbush Avenue vahele, kagus asub merekäär Jamaica lahte. Viljakas soos paikneva pargi keskel asub saar Mau Mau.

## Vaata ka
*Floyd Bennett Field
*Plumb Beach

## Välislingid
Gerritsen Creek

**Gerritsen Creek** on lühike vooluveekogu Brooklynis New Yorgis, mis suubub Jamaica lahte. Oja on kirjeldatud kui üht "sõrmedest", mis moodustasid Long Islandi lahe algse rannajoone. Oja asub Wisconsini jäätumise kunagisest maksimaalsest ulatusest veidi eemal.

## Vaata ka
*Marine Park
Paljundusgraafika

**Paljundusgraafia** ehk **estampgraafika** ehk **trükigraafika** on graafikas trükiplaadi abil tõmmiste saamine.
Heinrich II (Baden-Hachberg)

**Heinrich II Badenist** (enne 1231 – u. 1297/1298) oli valitsev Baden-Hachbergi markkrahv aastatel 1231–1289.

## Elu

Heinrich II oli Baden-Hachbergi markkrahvi Heinrich I ja Urachi Agnese vanem poeg. 1231. aastal sai temast isa järel Baden-Hachbergi markkrahv. Kuna ta oli sel ajal alaealine, oli ta alguses ema eestkoste all. 1232. aastal ostis ta Püha Blasiuse kloostrilt Sausenburgi isandkonna. Varsti pärast seda ehitas ta Sausenburgi linnuse, mida on esmamainitud 1246. aastal.

Tal oli vaidlusi piirkonna vaimulike valitsejatega ja Freiburgi krahvkonnaga põimunud õiguste ja privileegide kohta, mis neil oli (või väidetavalt oli) üksteise omandile. 1250. aastal said pärast keiser Friedrich II surma mõned keiserlikud ja Hohenstaufenite valdused võtmiseks kättesaadavaks. Heinrich II haaras osa sellest maast ja korraldas oma territooriumi ringi.

Ta toetas mitu aastat Habsburgi krahv Rudolfit tema vaidlustes Baseli ja Straßburgi piiskoppidega. 1273. aastal toetas ta Rudolfit tema püüdluses saada Roomlaste kuningaks. Ta toetas Rudolfit ka vaidluses Badeni markkrahvide pealiiniga. Sõja ajal Böömimaaga võitles Heinrich II keisri poolel otsustavas Marchfeldi lahingus.

Ta oli Tennenbachi ja Adelhauseni kloostrite patroon.

Heinrich II loobus troonist 1289. aastal ja ühines Saksa orduga.

## Abielu ja lapsed

Heinrich II oli abielus Üsingen-Ketzingeni krahvi Rudolf II tütre Annaga. Nad said järgmised lapsed:

* Heinrich III
* Rudolf I
* Friedrich
* Verena
* Hermann I
* Kunigunde
* Agnes
* Elisabeth
Tartu Linnapank

**Tartu Linnapank** oli aastatel 1927–1940 Tartus tegutsenud krediidiasutus.

Tartu Linnapank asutati Tartu Linnavolikogu poolt. Linna eelarvest eraldati panga algseks põhikapitaliks 20 000 krooni, mida hiljem suurendati 50 000 kroonini ja seejärel 129 933.37 kroonini. Tartu Linnapank alustas tegevust 1. juulil 1927.

Linnapanga tegevust juhtisid esimees, juhatus, nõukogu ja Tartu Linnavolikogu. Juhatuse liikmed valiti ametisse linnavolikogu poolt neljaks aastaks panga nõukogu ettepanekul. Juhatusse kuulusid esimees ja kaks liiget. Linnapanga nõukogu (esimees + 6 liiget) valiti samuti Tartu linnavolikogu poolt.

Tartu Linnapank krediteeris peale linnaettevõtete ka kaubandust ja majaomanikke. Tartu Linnapank natsionaliseeriti 26. juulil 1940 ja Tallinna, Tartu ja Narva linnapanga baasil asutati 19. novembril 1940 Eesti Vabariiklik Kommunaalpank. 

Saksa okupatsiooni perioodil 1941–1944 tegutses pank taas linnapangana.
## Vaata ka
*Tallinna Linnapank (1915–1944)
*Narva Linnapank
## Viited
Suhhoi Su-75

**Suhhoi Su-75** (vene keeles Сухой Су-75) ehk **Suhhoi Su-75 Checkmate** ('šahh ja matt') on Venemaal Suhhoi konstrueerimisbüroos arendatav **kerge taktikaline lennuk** (лёгкий тактический самолёт (**LTS**)), radarile nähtamatu V põlvkonnna mitmeotstarbeline ühemootoriline hävitaja.

2021. aasta 14. novembril anti teada lennuki mitme proovieksemplari valmistamise algusest Amuuri-äärse Komsomolski lennukitehases.

## Vaata ka
* Suhhoi Su-57

## Viited

## Välislingid
Telemükse

**"Telemükse"** on 1978. aastal Eesti Telefilmi loodud humoorikas animafilm. Filmi režissöör ja kunstnik oli Kalju Kurepõld.

Animafilm koosnes seitsmest lühiosast: "Pärija", "Ülemus", "Loteriiõnn", "Salapärane inimene", "Kriitik", "Ümberkasvamine" ja "Oina loogika".

Film esilinastus 23. mail 1979 Eesti Televisioonis.

## Viited
Mängupaik

**Mänguplats** tähistab asukohta, kus erinevad linnu- ja loomaliigid peavad pulmamänge. Isased kogunevad mänguplatsile, et võidelda välja õigus paarituda vaatlevate emastega. Mänguplatsidel võitlevad isased, kes soovivad näidata enda geneetilist üleolekut rivaalide suhtes. Mänguplatsidel rivaalitsevad looma- ja linnuliigid, kelle isaspool järglasi ei kasvata. 

Mänguplatside kasutamine esineb lindude, putukate, kalade, imetajate ning roomajate seas. Kõige levinumad liigid Eestis on teder, teised kanalised ning rohunepp.

Mänguplatsid on üldjuhul väikesed ning tihedalt isasloomi täis. Suurel mänguplatsil paiknevatel isastel on suurem paaritumise võimalus, kuna suur mänguplats kaitseb kiskluse eest ning annab emastele valikuvõimaluse.

## Mänguplatse kasutavad linnuliigid
### Teder
Tedre pulmamängud kestavad märtsi lõpust mai keskpaigani. Mänguplatsil hakkavad isaslinnud omavahel konkureerima tehes tantsuliigutusi ja häälitsusi. Pulmatants muutub sageli vägivaldseks kui isaslinnud hakkavad teineteist nokkima ja peksma. Osad linnud kaotavad selle järel sulgi ja näevad lõpuks räbaldunud välja. Võitjateks tulnud linde ootavad mitmed emaslinnud, kes otsustavad nendega paarituda. Kaotajad saavad järgmisel kevadel uuesti proovida.

### Metsis
Metsiste pulmamängud kestavad tavaliselt märtsi keskpaigast mai alguseni. Kui vanematel metsisekukkedel on olemas oma kindel mänguplats, siis nooremad kuked peavad enne kindla koha leidmist ennast eri mängupaikades tõestama. Tavaliselt leiavad oma kindla koha kolmandal aastal. Metsiste mängupaik on nn “killustunud” ehk isased metsised näitavad oma dominantsust ja maskuliinsust hajutatult. Metsisekukkede arvukus sõltub ümbritseva metsa hulgast ja kvaliteedist. Kui kanad on saabunud asuvad kuked omavahel võistlema ja tugevamad asuvad seejärel emastega paarituma. Seejuures võivad metsised, kes väljaspool pulmamänge on küllaltki häbelikud ja ettevaatlikud linnud, rünnata keda/mida tahes (nt inimesi ja masinaid). 

### Rohunepp
Rohunepp on tuntud oma erilise pulmamängu poolest. Iga õhtu videviku ajal kogunevad isaslinnud mänguplatsile, et võita emaslindude tähelepanu.

Ta on meie neppidest ainus liik, kelle pulmamäng toimub maapinnal. Mängivad kuivemal kohal alalisel mänguplatsil. Igal isaslinnul on kindel territoorium, mida teiste isaslindude eest kaitstakse. Mängides ajab isaslind rinna puhevile ning klõbistab valjult nokaga. Lähestikku sattunud isaslinnud peavad omavahel võitlusi, hüpates maapinnalt kõrgemale. Seda aega kasutavad teadlased nende lindude loendamiseks

Kõige paremini saab rohuneppe vaadelda mais ja juunis õhtuhämaruses nende mängupaikades. Kaitsekaalutlustel on kõigile huvilistele avalikustatud Eestis vaid üks rohunepi mängukoht Kärevere luhal.

## Viited
Mau Mau Island

**Mau Mau Island** on asustamata saar, mida ümbritseb peaaegu täielikult Long Island. See jääb Gerritsen Creeki ja Mill Creeki vahele.

## Vaata ka
*Marine Park
Sault Ste. Marie (Michigan)

**Sault Ste. Marie** on Michigani osariigi Chippewa maakonna ainus linn, maakonna halduskeskus. See on Marquette'i järel rahvaarvult teine ​​linn Ülem-Michiganis.

Sault Ste. Marie asutati juba 1668. aastal, mistõttu on see osariigi vanim ja üks riigi vanimaid linnu. See asub ülempoolsaare kirdeservas ja seda eraldab St. Marysi jõgi palju suuremast Kanadas asuvast samanimelisest linnast Sault Ste. Marie. Neid kahte ühendab sild Sault Ste. Marie International Bridge.

## Viited

## Välislingid
Brooklyni-Battery tunnel

**Brooklyni-Battery tunnel** (ametlikult **Hugh L. Carey tunnel**), on tasuline tunnel New Yorgis, mis ühendab Brooklynis asuvat Red Hooki naabruskonda Battery Parkiga Manhattanil. 2779 m pikkusena on see Põhja-Ameerika pikim veealune sõiduteetunnel.

Tunnel koosneb kahest torust, milles kummaski kulgeb kaks liiklusrada. Kuigi tunnel möödub East Riveri suudme all Governorsi saarest, puudub sõidukitele saarele juurdepääs.

Tunneli rajamist planeeriti juba 1920. aastatel. Ehitustegevus algas 1940. aastal, kuid valmimist aeglustas maailmasõja-aegne materjalide puudus. Tunnel avati 25. mail 1950. aastal.

See nimetati New Yorgi 51. kuberneri Hugh Carey auks Hugh L. Carey tunneliks 2012. aastal.

## Vaata ka
*Queensi-Midtowni tunnel
*Holland Tunnel
*Lincoln Tunnel

## Välislingid
Queensi-Midtowni tunnel

**Queensi-Midtowni tunnel** on sõiduteetunnel, mis ühendab Queensi ja Manhattani linnaosa New Yorgis.

## Vaata ka
*Brooklyni-Battery tunnel
*Holland Tunnel
*Lincoln Tunnel

## Välislingid
Rudolf I (Hachberg-Sausenberg)

Hachberg-Sausenbergi markkrahv **Rudolf I** (suri 1313) oli Hachbergi markkrahvi Heinrich II ja Anna von Üsingen-Ketzingeni poeg. Ta abiellus 1298. või 1299. aastal Röttelni Otto pärijanna Agnesega. 1306. aastal asutas ta Sausenburgi linnuses Hachberg-Sausenbergi kõrvalliini, selle linnuse olid Hachbergi markkrahvid ehitanud 1240. aastal Sausenbergi mäe otsa. Tema vanem vend Heinrich III jätkas Baden-Hachbergi pealiini Hochburgi lossis Emmendingenis.

1311. aastal tegi Röttelni isand Lüthold II Rudolfist oma kaasvalitseja Röttelni linnuses. See pani aluse Hachberg-Sausenberg liini tõusule. Rudolf ise suri enne Lütholdit. 1315. aastal kinkis Lüthold Röttelni isandkonna Rudolfi pojale Heinrichile, kes samal aastal täisealiseks sai.

Rudolfil oli kolm poega: Heinrich, Rudolf II ja Otto I.

## Vaata ka

* Badeni markkrahvkond
* Badeni valitsejate loend